**Denumirea masurii:**

**2. INVESTIȚII PENTRU CREȘTEREA PRODUCTIVITĂȚII ȘI COMPETITIVITĂȚII ÎN AGRICULTURA DIN GAL CONFLUENȚE MOLDAVE**

Codul măsurii: **M2/2A**

Tipul măsurii: **X** Investitii

Servicii

Sprijin forfetar

**1.Descrierea generală a măsurii, inclusiv a logicii de interventie a acesteia si a contributiei la prioritatile strategiei, la domeniile de interventie, la obiectivele transversale si a complementaritatii cu alte masuri din SDL**

**1.1. Justificare.Corelare cu analiza SWOT**

Suprafața fondului funciar din GAL este de 35575 hectare[[1]](#footnote-1), dintre care 19134 ha reprezintă suprafața agricolă și 16441 ha suprafața neagricolă. Suprafața de teren arabil reprezintă 63.3% din totalul suprafeței agricole a teritoriului, ceea ce evidențiază faptul că agricultura reprezintă una dintre ramurile importante ale economiei GAL. Potrivit INS, 43.2% din totalul suprafeței agricole din teritoriu este cultivată, principalele culturi fiind cele de porumb (3608.36 ha), grâu (988.2 ha) și floarea soarelui (315.13 ha). Cereale precum orzul, orzoaia, ovăzul și secara sunt cultivate pe o suprafață de 72.3 ha. Creșterea animalelor reprezintă una dintre ocupațiile de bază ale locuitorilor din GAL. Sectorul zootehnic se evidențiază prin creșterea ovinelor (14732 capete), bovinelor (6764 capete), suinelor (6279 capete), caprinelor (5796 capete), respectiv a albinelor (2708 familii).

Calitatea şi diversitatea producţiei agricole din teritoriul GAL reprezintă unul dintre punctele forte ale dezvoltării acestuia, constitiund un avantaj concurenţial pentru producători şi contribuind în mod semnificativ la patrimoniul cultural şi gastronomic al microregiunii.

Astfel, opţiunea unanimă a populaţiei şi a partenerilor GAL este de susţinere a activităţilor agricole din cauza lipsei unităţilor de procesare pentru lapte şi carne si a procesării la nivelul fermelor;

**1.2. Obiectivul de dezvoltare rurală al Reg(UE) 1305/2013:**

i) Favorizarea competitivitatii agriculturii

ii) Asigurarea gestionării durabilă a resurselor naturale și combaterea schimbărilor climatice

iii) Obținerea unei dezvoltări teritoriale echilibrate a economiilor și comunitățiilor rurale, inclusiv crearea și menținerea de locuri de muncă

**1.3. Obiectivul specific local al măsurii:**

* Incurajarea initiativelor in domeniul agricol in special al celor cu caracter inovativ ;
* Reducerea emisiilor de gaze cu efect de sera si de amoniac din agricultura
* Cresterea valorii economice a exploatatiilor prin modernizarea,extinderea sau diversificarea activitatilor agricole
* Cresterea valorii adugate a produselor prin pregatirea acestora pentru vanzare (procesare,depozitare,ambalare) si a gradului de participare a exploatatiilor pe piata
* Cresterea numarului de locuri de munca
* Proiectele sprijinite la nivelul strategiei de dezvoltare locala au impact pozitiv asupra obiectivelor FEADR

**1.4. Contribuţie la prioritatea/priorităţile prevăzute la art.5, Reg.(UE) nr.1305/2013:**

Masura contribuie la:

**P2. Creşterea viabilității exploatațiilor şi a competitivității tuturor tipurilor de agricultură în toate regiunile şi promovarea tehnologiilor agricole inovatoare și a gestionării durabile a pădurilor (prioritate principala)**;

P3. Promovarea organizarii lantului alimentar, inclusiv procesarea si comercializarea produselor agricole, a bunastarii riscurilor in agricultura;

P6: Promovarea incluziunii sociale, a reducerii sărăciei și a dezvoltării economice în zonele rurale

**1.5. Masura corespunde obiectivelor art. 17 din Reg.(UE) nr.1305/2013**

Articolul 17

**1.6. Masura contribuie la Domeniul de interventie**

Masura contribuie la DI:

* 2A-Îmbunătăţirea performanţei economice a tuturor exploataţiilor agricole şi facilitarea restructurării şi modernizării exploataţiilor, în special în vederea sporirii participării pe piaţă, precum şi a diversificării activităţilor agricole **(DI principal)**
* 3A) Îmbunătățirea competitivității producătorilor primari printr-o mai bună integrare a acestora în lanțul agroalimentar prin intermediul schemelor de calitate, al creșterii valorii adăugate a produselor agricole, al promovării pe piețele locale și în cadrul circuitelor scurte de aprovizionare, al grupurilor și organizațiilor de producători și al organizațiilor interprofesionale
* 6A) Facilitarea diversificării, a înființării și a dezvoltării de întreprinderi mici, precum și crearea de locuri de muncă

**1.7. Masura contribuie la obiectivele transversale ale Reg. (UE) nr. 1305/2013: Mediu si clima, inovare**

Măsura contribuie la inovare; mediu si clima. Sprijinul va fi acordat cu prioritate exploatatiilor care vor introduce produse, procese si tehnologii noi. In cadrul acestei măsuri se vor încuraja investițiile ce vizează eficientizarea/economisirea consumului de apă, utilizarea energiei regenerabile, prelucrarea deșeurilor, a rezidurilor precum şi reducerea emisiilor de gaze cu efect de seră şi de amoniac în agricultură.**ale.**

**1.8. Complementaritatea cu alte masuri din SDL:**

* **Masura este complementara cu M7/6C, M5/6A.**

**1.9. Sinergia cu alte măsuri din SDL**

**Masura este sinergica cu M7/6C, M5/6A, M1/1A, M6/6B, M4/6B, M8/6B din SDL.**

**2. Valoarea adăugată a măsurii**

Măsura contribuie la:

* stimularea agriculturii ca principală activitate economică din teritoriul GAL
* dezvoltarea resurselor umane și utilizarea de know-how;
* păstrarea şi creearea de noi locuri de muncă;
* posibilitatea cresterii valorii adugate a produselor care pot fi prelucarte in scopul vanzarii
* încurajarea parteneriatelor prin susţinerea formelor asociative (asociaţii de crescători de animale şi/sau cooperative agricole) care îşi au sediul în teritoriul GAL.

**Caracter inovativ:**

* Măsura se adresează acelor activităţi sau operaţiuni agricole deficitare conform nevoilor rezultate din analiza diagnostic şi a celei SWOT;
* Masura incurajeaza investitia in tehnologie de ultima generatie
* Masura incurajeaza dezvoltarea economica pentru mai multe UAT din GAL – de exemplu o unitate de procesare a laptelui care deserveste 2 sau mai multe comune invecinate;
* Masura incurajeaza investitia in cercetare privind insamantarea animalelor

**3. Trimiteri la alte acte legislative**

Reg. 1303/2013 , Reg. 1305/2013, Legislaţia naţională cu incidenţă în domeniile activităţilor agricole prevăzută în Ghidul solicitantului pentru participarea la selecţia SDL, Reg. (UE) nr. 807/2014.

**4. Beneficiari direcţi/indirecţi (grup ţintă)**

**4.1. Beneficiari direcţi:**

Entitati private - Exploatatii agricole care isi desfasoara activitatea pe teritoriul GAL din categoria:- PFA, II;IF, SNC, SCS, SA, SCA, SRL; Societate comercială cu capital privat; Societate cooperativă agricolă, Cooperativă agricolă, Grup de producatori.

**4.2. Beneficiarii indirecţi**

Populatia din teritoriul GAL, producatori agricoli individuali din teritoriu, intreprinderi și societăți comerciale din domeniul turismului și alimentației publice, sanatate, educatie etc.

**5. Tip de sprijin (conform art. 67 din Reg. (UE) nr.1303/2013)**

Rambursarea costurilor eligibile suportate şi plătite efectiv de solicitant.

Plăţi în avans, cu condiţia constituirii unei garanţii bancare sau a unei garantii echivalente corespunzătoare procentului de 100% din valoarea avansului, în conformitate cu art.45(4) şi art.63 ale Reg.(UE) nr. 1305/2013.

Sprijinul public nerambursabil va respecta prevederile R(CE) nr. 1407/2013 cu privire la sprijinul de minimis, se acordă  pentru o perioadă  de maxim trei ani  și nu va depăşi 200.000 euro/beneficiar (întreprindere unică) pe 3 ani fiscali.

**6. Tipuri de acţiuni eligibile şi neeligibile**

*(actiunile au fost stabilite cu respectarea prevederilor din HG nr. 226/2015, Regulamentele (UE) nr. 1305/2013, nr. 1303/2013, PNDR – cap. 8.1 şi fişa tehnică a Sm 19.2 conform prevederilor din Ghidul Solicitantului, aprobat prin OMADR nr. 295/2016)*

**6.1. Actiuni eligibile**

* Investiții în înființarea, extinderea şi/sau modernizarea fermelor in ceea ce priveste infrastructura (cladiri,cai de acces), echipamente, utilaje, echipamente de irigații în fermă și procesare la nivelul fermei
* Achiziţionarea, inclusiv prin leasing de maşini/ utilaje şi echipamente noi, în limita valorii de piaţă a bunului respectiv; (Ex.: tractoare, remorci agricole/tehnologice, combine, utilaje agricole pentru efectuarea lucrărilor solului, înființarea și întreținerea culturilor, instalații de evacuare și gestionare a dejecțiilor din zootehnie, echipamente aferente bucătăriilor furajere, inventarul apicol, abator mobil etc.)
* Achiziționarea, inclusiv prin leasing, de mijloace de transport compacte, frigorifice, inclusiv remorci și semiremorci specilizate în scopul comercializării produselor agricole în cadrul unui lanț alimentar integrat, respectiv: Autocisterne, Autoizoterme, Autorulotele alimentare, Rulotele alimentare, Mijloace de transport animale/ păsări/ albine.
* investiţii individuale şi/sau colective care vor conduce la dezvoltarea şi modernizarea unor capacităţi de procesare şi de comercializare a produselor agricole. Se vor putea realiza facilităţi de depozitare şi ambalare, sisteme de management al calității, sisteme prietenoase cu mediul, etichetare, promovare şi marketing, colectare
* investiții ce conduc la creșterea suprafeței ocupate cu plantații pomicole și/sau la reconversia plantațiilor existente
* Investiții în înființarea, extinderea şi/sau modernizarea fermelor zootehnice, inclusive tehnologii eficiente de reducerea emisiilor poluării

**6.2. Cheltuieli neeligibile**

* Cheltuieli în conformitate cu art. 69, alin (3) din R (UE) nr. 1303/2013 .
* Investitiile in procesare pentru produse care nu provin din exploatatia sprijinita
* Investitiile in energie regenerabila altele decat biomasa si care vor fi sprijinite prin scheme de ajutor de stat
* Nu sunt eligibile echipamente, utilaje si mijloace de transport second-hand.

**7. Condiţii de eligibilitate**

* Solicitantul trebuie să se încadreze în categoria beneficiarilor eligibili;
* Solicitantul trebuie să aibă sediul social /punct de lucru în teritoriul GAL si investitia sa se realizeze in teritoriul GAL
* Investiția trebuie să se încadreze în cel puțin una din acțiunile eligibile prevăzute in acesta masura
* Investiţia realizată demonstrază utilitate şi crează plus valoare nu numai pentru pentru exploataţia solicitantului ci şi pentru UAT-ul de reşedinţă
* Investiţiile realizate sa deserveasca teritoriul mai multor UAT din microregiune
* Solicitantul trebuie să demonstreze asigurarea cofinanțării investiției
* Viabilitatea economică a investiției trebuie să fie demonstrată în baza documentatiei tehnico-economice
* Investiția va fi precedată de o evaluare a impactului preconizat asupra mediului dacă aceasta poate avea efecte negative asupra mediului, în conformitate cu legislația în vigoare
* Investiția va respecta legislaţia în vigoare din domeniul: sănătății publice, sanitar-veterinar și de siguranță alimentară;
* În cazul procesării la nivel de fermă, materia primă procesată va fi produs agricol (conform Anexei I la Tratat) și produsul rezultat va fi doar produs Anexa I la Tratat
* Se vor respecta condițiile generale de eligibilitate aplicabile tuturor măsurilor (conform Regulamentelor Europene, prevederilor din HG 226/2015 și PNDR).

**8. Criterii de selecţie**

* Solicitantul va justifica utilitatea proiectului pentru dezvoltarea activităţii economice proprii dar şi pentru susţinerea celorlalte activităţi agricole din comuna sau din comunele din GAL.
* Suma nerambursabilă acordată va respecta condiţia crearii de noi locuri de muncă astfel:
  + Pentru 40.000 Euro sprijin nerambursabil = 1 loc de muncă nou creat
  + Pentru 70.000 Euro sprijin nerambursabil şi peste = se vor crea minim 2 locuri de muncă.
* Principiul dimensiunii exploatației
* Principiul sectorului prioritar conform analizei socio-economice precum sectorul zootehnic/ vegetal
* Proiectele propun solutii inovative pentru atingerea obiectivelor stabilite prin SDL
* Principiul nivelului de calificare în domeniul agricol al managerului exploataţiei agricole
* Solicitantul este membru sau va deveni membru al formei asociative care va primi/a primit finanțare prin măsura LEADER.

Criteriile de selectie vor fi detaliate suplimentar in Ghidul Solicitantului si vor avea in vedere prevederile art. 49 al Reg (UE) nr. 1305/2013 urmand sa asigure tratamentul egal al solicitantilor, o mai buna utilizare a resurselor financiare si directionarea masurilor in conformitate cu prioritatile Uniunii in materie de dezvoltare rurala.

**9. Sume (aplicabile) şi rata sprijinului**

**Rata sprijinului public nerambursabil va fi de 50% din totalul cheltuielilor eligibile și nu va depăşi:**

* în cazul proiectelor care prevăd achiziții simple – maximum **40.000 EURO;**
* în cazul proiectelor care prevăd construcții- montaj – maximum **70.000 EURO**
* în cazul proiectelor care prevăd crearea de lanțuri alimentare integrate la nivelul exploatatiei  agricole - maximum **100.000 EURO.**

**Intensitatea sprijinului nerambursabil se va putea majora cu 20 puncte procentuale suplimentare, dar rata sprijinului combinat nu poate depăși 90% :**

* Investiţiilor realizate de tinerii fermieri, cu vârsta sub 40 de ani, la data depunerii cererii de finanţare (așa cum sunt definiți la art. 2 al R (UE) nr. 1305/2013 sau cei care s-au stabilit în cei cinci ani anteriori solicitării sprijinului, în conformitate cu anexa II a R 1305);
* investițiilor colective și al proiectelor integrate, inclusiv al celor legate de o fuziune a unor organizații de producători

Fond disponibil pe masura : 594.270,34 euro.

**10. Indicatori de monitorizare**

* Număr de exploataţii agricole/ beneficiari sprijiniti. (DI 2A) (minim 3 beneficiari)
* Numarul de exploatatii agricole care primesc sprijin pentru participarea la sistemele de calitate, la pietele locale si la circuitele de aprovizionare scurte, precum si la grupuri/ organizatii de producatori (DI 3A) – minim 2.
* Locuri de munca create (DI 6A)-indicator specific Leader (minim 4 locuri de munca)
* Cheltuielile publice totale –indicator local. –594.270,34 euro.

1. http://statistici.insse.ro/shop/index.jsp?page=tempo3&lang=ro&ind=AGR101B [↑](#footnote-ref-1)